《次韵泌雨后》
宋代·陈著

秋来苦淫雨，转见我衰残。
余息朝阳露，危生风浪滩。
病深多梦药，凉早入披禅。
万事有天在，随时且放宽。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。